Lisaks Oscaritele jagati eelmisel aastal ka veel Agentuur La Ecwadori aasta parimate auhindasid, mis on meie jaoks tähtsamadki kui Oscarid.
#000000
Sellel tähtsal detsembrikuu õhtul anti üle auhindu kokku kuues kategoorias:
#000002
Juba teist aastat järjest valiti Vallo Aasta kullatükiks ja seda täiesti õigustatult. Vallol on alati kõik asjad kontrolli all. Ta on väga hinnatud kolleegide seas ning tema poole saab pöörduda iga probleemiga. Vallo pikaajaline kogemus ning oskus otsida alati uusi lähenemisi, teeb temast hinnalise meeskonnaliikme nii agentuuri kui ka klientide jaoks. Tema peale võib alati kindel olla.
#000005
Maiken on tragi töömesilane. Ta pakatab alati energiast ning kõikidesse oma tegevustesse panustab ta vähemalt 123% ning ta soovib alati saavutada rohkem kui maksimumi. Kui La Ecwador tähistas oma 20ndat juubelit, vastutas peamiselt Maiken kõigi meie sünnipäeva live videote, fotode ja storyde eest, mis läbi sotsiaalmeedia kõigini jõudsid. Täpsemalt jäädvustas ta sündmusi kella kuuest hommikul kuni järgmise päeva hommikul kella kuueni. Ulmeline vastupidavus. Lisaks trükistele on Maikenil ka silma ja kätt sotsiaalmeedias.
#000011
Aasta uustulnuk Karel Otstavel ehk uus tulija, kes on kolleegide poolt hääletatud parimaks agentuuri täienduseks 2017. aastal
#000012
Saaremaa mees. Lõug on karvane ja kampsun on karune. Ta on nagu Meeme raamatust ’’Mees, kes teadis ussisõnu’’. Kes Meemet ei tea, siis ta oli selline tegelane, kes alati oli olemas ning samal hetkel oli ta kadunud ka. Lamas sambla peal ning ilmus ootamatult igale poole. Kareliga on samuti nii. Ta on nagu kogu aeg majas olemas ja sama palju teda ei ole ka.
#000013
Aasta klient Liina Kivimägi Koduekstrast ehk meie endi poolt kõigi lemmikuks valitud klient
#000015
Aasta kliendi valimine käib mitte ettevõtte vaid inimese põhiselt. Aasta kliendiks saab iga agentuuri töötaja valida 3 inimest. Teist aastat järjest napsas tiitli omale Koduekstra turundusjuht Liina Kivimägi. Meie agentuuri inimesed iseloomustavad Liinat kui inimest, kellega on kerge suhelda – võta aga toru ja helista ning ta vastab alati vahetult ja avatult. Ta on suurepärase strateegilise mõtlemisega ning murede või probleemide korral on ta ideaalne partner, kellega koos lahendust otsida. Kui midagi on hästi või halvasti, siis ta ütleb selle otse välja.
#000016
Tagasiside ja usaldus on kaks märksõna, mis teda kõige paremini iseloomustavad. Agentuuri töös on olulise tähtsusega kampaaniate ja tehtud tööde kohta saada objektiivset tagasisidet. Liinal on alati välja tuua müüginumbrid või juhtkonna tagasiside tehtud töödele. Teine märksõna on usaldus. Liinaga oleme suutnud koostöö viia sellisele tasandile, kus mõistame teineteist poolelt sõnalt. Liina usaldab meid ja meie teda.
#000017